Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu vrátane stropu pre rok 2015, sumy na rok 2014 a prvej splátky na rok 2014 /* COM/2013/0736 final - 2013/0352 (NLE) */





DÔVODOVÁ SPRÁVA 1. SÚVISLOSTI NÁVRHU Vo vnútornej dohode a nariadení o rozpočtových pravidlách, ktoré sa vzťahujú na 10. ERF (ďalej len „finančné nariadenie o 10. ERF“), sa stanovuje postup týkajúci sa výziev na úhradu príspevkov, ktoré majú členské štáty uhradiť na financovanie ERF. V súlade s článkom 57 ods. 2 nariadenia o rozpočtových pravidlách, ktoré sa vzťahujú na 10. Európsky rozvojový fond, sa tento návrh týka: – stropu pre ročnú sumu príspevkov na rok 2015, – ročnej výšky príspevkov za rok 2014, – sumy prvej splátky príspevkov na rok 2014. 2. PRÁVNE PRVKY NÁVRHU V súlade s článkom 57 ods. 2 finančného nariadenia o 10. ERF, musí Rada o tomto návrhu rozhodnúť do 15. novembra 2013 a členské štáty musia prvú splátku príspevkov uhradiť najneskôr 21. januára 2014. V súlade s článkom 57 ods. 7 finančného nariadenia o 10.ERF sa zvlášť uvádza suma, s ktorou hospodári Komisia, a zvlášť suma, s ktorou hospodári Európska investičná banka (EIB). V súlade s článkom 58 ods. 2 finančného nariadenia o 10. ERF sa v rámci výziev na úhradu príspevkov najskôr postupne použijú prostriedky z predchádzajúcich ERF. Vzhľadom na to, že EIB nevyzýva na úhradu príspevkov prvej splátky, tento návrh sa týka iba súm v rámci 10. ERF pre Komisiu. V súlade s článkom 145 finančného nariadenia o 10. ERF oznámila EIB Komisii svoje aktualizované odhady záväzkov a platieb týkajúce sa nástrojov, ktoré spravuje. V súlade s článkom 60 finančného nariadenia o 10. ERF, členský štát ktorý nezaplatí splátku príspevku v rámci stanovenej lehoty, bude musieť zaplatiť úroky z nezaplatenej sumy. Ustanovenia týkajúce sa zaplatenia úrokov sú vymedzené v tom istom článku. 2013/0352 (NLE) Návrh ROZHODNUTIE RADY o finančných príspevkoch, ktoré majú členské štáty uhradiť na financovanie Európskeho rozvojového fondu vrátane stropu pre rok 2015, sumy na rok 2014 a prvej splátky na rok 2014 RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na Vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje časť štyri Zmluvy o ES, a najmä na jej článok 7, so zreteľom na nariadenie Rady (ES) č. 215/2008 z 18. februára 2008 o rozpočtových pravidlách, ktoré sa vzťahujú na 10. Európsky rozvojový fond (ďalej len „finančné nariadenie o 10. ERF“), a najmä na jeho článok 57 ods. 5, so zreteľom na návrh Európskej komisie, keďže: (1) V súlade s postupom stanoveným v článkoch 57 až 61 finančného nariadenia o 10. ERF by mala Komisia do 15. októbra 2013 predložiť návrh, v ktorom sa uvedie strop pre ročnú sumu príspevkov členských štátov do Európskeho rozvojového fondu (ERF) na rok 2015, suma príspevkov na rok 2014 a suma prvej splátky príspevkov na rok 2014. (2) V súlade s prvým odsekom článku 145 finančného nariadenia o 10. ERF Európska investičná banka oznámila Komisii aktualizované odhady záväzkov a platieb týkajúce sa nástrojov, ktoré spravuje. (3) V súlade s článkom 58 ods. 2 finančného nariadenia o 10. ERF sa v rámci výziev na úhradu príspevkov najskôr postupne použijú prostriedky z predchádzajúcich ERF. Vzhľadom na to, nevyzýva na úhradu príspevkov prvej splátky, tento návrh sa týka iba súm v rámci 10. ERF pre Komisiu. (4) Na základe návrhu Komisie prijala Rada 19. novembra 2012 rozhodnutie stanoviť v rámci stropu príspevkov členských štátov do ERF na rok 2014 sumu splatnú Komisii na 3 250 000 000 EUR a sumu splatnú EIB na 360 000 000 EUR, PRIJALA TOTO ROZHODNUTIE: Článok 1 Týmto sa stanovuje strop pre ročnú sumu príspevkov členských štátov do ERF na rok 2015 na 3 300 000 000 EUR v prípade Komisie a 300 000 000 EUR v prípade Európskej investičnej banky. Článok 2 Týmto sa stanovuje ročná suma príspevkov členských štátov do ERF na rok 2014 na 3 100 000 000 EUR v prípade Komisie a 150 000 000 EUR v prípade Európskej investičnej banky. Článok 3 Jednotlivé príspevky do ERF, ktoré členské štáty majú uhradiť Komisii a Európskej investičnej banke v rámci prvej splátky na rok 2014, sú uvedené v tabuľke v prílohe. Článok 4 Toto rozhodnutie je určené členským štátom. V Bruseli Za Radu predseda PRÍLOHA Prvá splátka príspevkov do ERF na rok 2014 (v tis. EUR) || || Kľúč || Kľúč || Prvá splátka || || 9. || 10. || zaplatené || zaplatené || ČLENSKÉ ŠTÁTY || ERF || ERF || EIB || Komisii || || % || % || 9. ERF || 10. ERF || BELGICKO || 3,92 || 3,53 || 0 || 70 600 || DÁNSKO || 2,14 || 2,00 || 0 || 40 000 || NEMECKO || 23,36 || 20,50 || 0 || 410 000 || GRÉCKO || 1,25 || 1,47 || 0 || 29 400 || ŠPANIELSKO || 5,84 || 7,85 || 0 || 157 000 || FRANCÚZSKO || 24,30 || 19,55 || 0 || 391 000 || ÍRSKO || 0,62 || 0,91 || 0 || 18 200 || TALIANSKO || 12,54 || 12,86 || 0 || 257 200 || LUXEMBURSKO || 0,29 || 0,27 || 0 || 5 400 || HOLANDSKO || 5,22 || 4,85 || 0 || 97 000 || RAKÚSKO || 2,65 || 2,41 || 0 || 48 200 || PORTUGALSKO || 0,97 || 1,15 || 0 || 23 000 || FÍNSKO || 1,48 || 1,47 || 0 || 29 400 || ŠVÉDSKO || 2,73 || 2,74 || 0 || 54 800 || SPOJENÉ KRÁĽOVSTVO || 12,69 || 14,82 || 0 || 296 400 || Medzisúčet EÚ – 15 || 100 || 96,38 || 0 || 1 927 600 || BULHARSKO || || 0,14 || || 2 800 || ČESKÁ REPUBLIKA || || 0,51 || || 10 200 || ESTÓNSKO || || 0,05 || || 1 000 || CYPRUS || || 0,09 || || 1 800 || LOTYŠSKO || || 0,07 || || 1 400 || LITVA || || 0,12 || || 2 400 || MAĎARSKO || || 0,55 || || 11 000 || ΜΑLTA || || 0,03 || || 600 || POĽSKO || || 1,30 || || 26 000 || RUMUNSKO || || 0,37 || || 7 400 || SLOVINSKO || || 0,18 || || 3 600 || SLOVENSKO || || 0,21 || || 4 200 || Medzisúčet EÚ – 12 || || 3,62 || || 72 400 || SPOLU EÚ-27 || 100 || 100 || || 2 000 000